Il-Kurċifiss ta' Ġieżu Ktieb tal-Festa'u Storja Kurjaniża L FTDIST-ANSBI A L-ASSI ġewwa l-Floriana Kitba ta' Dun David Torpiano Bosta huma l-ġrajjiet li seħħew fl-imgħoddi fis-snin tat-Tieni Gwerra Dinjija b'rabta mal- Floriana u mal-parroċċa ta' San Publju. B'xorti tajba, meta wieħed jifli l-kotba tal-minuti tal- Fratellanza tas-Santissimu Sagrament u ta' San Publju, jintebaħ li l-fratelli ħadu ħsieb li mal- minuti tas-seduti ordinarji jew straordinarji tal-fratellanza, iniżżlu wkoll tagħrif fuq avvenimenti speċjali li fihom kienet involuta l-istess fratellanza jew il-Knisja Arċipretali ta' San Publju fil-Floriana. Fost dawn l-avvenimenti deskritti fil-kotba tal-minuti, insibu ġrajja sabiħa (marbuta kemm mat-Tieni Gwerra Dinjija kif ukoll mal-Knisja Arċipretali ta' San Publju) li jixirqilha li tiġi mfakkra. Nhar il-Ħadd 18 ta' Ġunju 1944, fl-10 a.m. inġabru numru ta' fratelli fl-Oratorju ta' San Publju biex jagħmlu l-hekk imsejħa Consulta Privata (waħda mis-seduti li għaliha kienu jattendu l-uffiċjali tal-fratellanza). Fost dawk li attendew għal-laqgħa nsibu l-uffiċjali kollha minbarra Publio Borg, Carmelo Busuttil u Angelo Borg li ġew sostitwiti bil-permess tar-Rettur is-sur Victor H. Felice mill-fratelli Antonio Caruana, Salvatore Pace u Carmelo Galea. l Il-minuti miġjuba hawn fuq huma traskritti eżattament kif jinsabu reġistrati fil-kotba tal-fratellanza. ritorn minn Għawdex tal-Kurċifiss mirakoluż meqjum fil-Knisja ta' Ġieżu fil-Belt. Fost ix-xbihat qaddisa li l-poplu Malti ħabb u nġibed lejhom, bla dubju l-Kurċifiss mirakoluż li jinsab fil-Knisja tal-Patrijiet Minuri tal-Belt (il-Franġiskani ta' Ġieżu) jokkupa post speċjali. Dan il-Kurċifiss inħadem minn Frate Umile Pintorno (magħruf ukoll bħala Frate Umile da Petralia) x'aktarx bejn is-snin 1630 u 1639 ġewwa Palermo u wara nġieb Malta.' Jingħad li Frate Umile, li miet b'fama qaddisa fid-9 ta' Frar 1639 uli kien issieħeb mal-Franġiskani fi Sqallija fl-1623, ħadem madwar tlieta u tletin kurċifiss. Hekk kif il-gwerra bdiet tiħrax, il-membri tal- Arċikonfraternità tas-Ssmu Kurċifiss, li kellha s-sede tagħha fl-istess knisja tal-Patrijiet Minuri tal-Belt ħasbu biex iġorru dan il-Kurċifiss lejn il- gżira ta' Għawdex fejn seta' jkun iżjed imħares mill-possibbiltà li jiġi milqut jew saħansitra meqrud kif ġralhom diversi opri artistiċi oħra fi żmien il-gwerra. Mal-mogħdija tax-xhur u s-snin, hekk kif intemm il-periklu ta' bumbardamenti u attakki mill-ajru, l-Arċikonfraternità tal-Kurċfiss,ħejjiet programm biex ir-ritorn ta' dan il-Kurċifiss lejn il-Knisja ta' Ġieżu jkun wieħed dinjituż u li fl- istess ħin ikun jesprimi il-gratitudni tal-poplu Malti lil Alla għall-grazzja tal-paċi u għall- ħelsien mill-gwerra. 3 Tonv TERRIBILE, Teżori fil-Knejjes Maltin. Parroċċa SanPub KT AN SHE 1 Għalhekk, skont Salvatore Maggi, il-Kurċifiss ġie mqiegħed f'waħda min-navati tan-naħa tal-lemin tal-Knisja ta' San Publju, liema navati kienu għadhom qed jissewwew mill-ħsara tal-bumbardament li l-Knisja Arċipretali ta' San Publju sofriet nhar it-28 ta' April 1942. F'artiklu li deher fil-Programm tal- Festa ta' San Publju fil-Floriana għas-sena 2004, is-sur Anthonv Piscopo jagħti verżjoni kemxejn differenti minn dik ta' Maggi meta jgħid li l-Kurċifiss tqiegħed mhux f'waħda min-navati tal-Knisja iżda fil-Kappella tan-Nazzarenu li Il- Kurċifiss Mirakoluż quddiem il-Knisja ta' San Publju. Bil- permess ġentil tal-Arċ. Konf. tas- SSMU Kurċifiss Valletta. Ritratt propjetà ta' Vincent Farrugia. tinsab taħt il-kampnar tan-naħa tal-lemin (in- naħa tal-Mall) tal-Knisja tà' San Publju. Il-Ħadd 26 ta' Marzu 1944 waranofsinhar, il- Kurċifiss ġie meħud privatament fil-Knisja ta' Sarria. Sadanittant, mill-Belt ħarġet purċissjoni li fiha akkompanjaw il-fratelli tal-Arċikonfraternità tas-Ssmu Kurċifiss, il-Patrijiet Minuri ta' Ġieżu, u l-Kapitlu tal-Kolleġġjata ta' San Pawl Nawfragu flimkien mal-Vigarju Ġenerali Mons. Isqof Emmanuel Galea $ Il-purċissjoni waslet sa ħdejn il-Knisja ta' Sarria fejn sabet folla enormi ta' nies li ġiet minn Malta kollha biex takkumpanja l-Kurċifiss mirakoluż mill-Floriana sal-Knisja ta' Ġieżu fil-Belt. Mal-wasla tal-purċissjoni, Patri Accursio Xerri O.EM. għamel diskors $ Ara ANTHONV Piscopo, Manifestazzjonijiet Nazzjonali fil-Furjana fis-Seklu XX, f' Programm tal-Festa San Publju, Malta 2004, 55. 6 Skont il-minuti jidher li l-Kleru tal-Knisja Arċipretali ta' San Publju u l-imseħbin fil-Fratellanza ta' San Publju ma ħadux sehem fil-purċissjoni, dan għaliex fl- ebda ħin ma jisemma li dawn akkompanjaw jew ħadu sehem. tal-okkażjoni. Hekk kif intemm id-diskors, il- purċissjoni bdiet miexja lura lejn il-Belt din id- darba bil-Kurċifiss mirakoluż. Salvatore Maggi jirrakkonta li wara biss ftit passi, hekk kif il- Kurċifiss wasal qrib il-Knisja Arċipretali ta' San Publju, bdiet nieżla x-xita u saħansitra beda jagħmel is-silġl Maggi jikteb 'Arrivato che fu il 5. Id-deskrizzjoni ta' Piscopo fuq dan il-fatt taqbel ma' dik ta' Maggi meta Piscopo jirrakkonta li 'Il-pellegrinaġġ minn quddiem il-Knisja ta' Sarria mexa fi bnazzi taqtgħu b'sikkina meta f'daqqa waħda nfetħu bibien is-sema u faqqgħet maltempata kbira bir- ragħad u s-sajjetti u l-kurċifiss ġrew bih u daħħluh fin-Nazzarenu fejn kien qabel meta kienu ġabuh minn Għawdex $ $ ANTHONV Piscopo, Manifestazzjonijiet Nazzjonali fil- Furjana fis-Seklu XX, 55. Ktieb tal-Festa'u Storja Kurjaniża Wara xi siegħa, hekk kif ix-xita battiet kważi għalkollox, il-qniepen tal-Knisja ta' San Publju ħabbru li il-purċissjoni setgħet tkompli miexja lejn il-Knisja ta' Ġieżu fil-Belt. In-nies, bdew ħerġin mill-ġdid mill-Knisja Arċipretali u minn bosta djar tal-Floriana li fihom kienu sabu kenn mill-maltempata li kienet għamlet. Piscopo jirrakkonta dettal sabiħ li mhuwiex imniżżel fil-kronaka ta' Maggi meta jgħid ''Meta l-maltempata għaddiet, il-pellegrinaġġ immexxi mill-Isqof Galea reġa' qabad triqtu lejn il-Knisja ta' Ġieżu, iżda hekk kif tfaċċa fil-bieb tan- Nazzarenu l-Kurċifiss, f'sema ċar u bnazzi bdiet nieżla borra rqiqa fost l-iskantament ta' kull min kien preżenti '' Hekk ġie fi tmiemu avvenimentieħor li ċertament dak iż-żmien kellu rilevanza nazzjonali. Permezz ta' din il-kronaka miġjuba fil-kotba tal-minuti tal-Fratellanza tas-Ssmu Sagrament u ta' San Publju u ta' dawn ir-rakkonti sempliċi wieħed jista' jkompli jikkonferma li l-Floriana u b'mod partikolari l-Knisja Arċipretali ta' San Publju dejjem okkupat post ewlieni fl-avvenimenti purament soċjali. Jalla fil-preżent, il-Floriana tkompli tkun, kif kienet fl-imgħoddi, fiċ-ċentru ta' avvenimenti li jagħmlulna ġieħ u li jsawru l-istorja tal-poplu Malti kollu. L-uniku wieħed fil-Floriana li huwa Self Service L-Aħjar Servizz bl-Irħas Prezzijiet 71, Triq San Tumas